als_Latn dik_Latn sag_Latn
Në të gjithë fushatën e zgjedhjeve parlamentare të 2013, kryeministri aktual Edi Rama ka ironizuar thuajse në çdo dalje publike të tij ish kreun e PD-së Sali Berisha për jelekun e tij. Sipas Ramës, jeleku i Berishës është antiplumb për arsye se Berisha ka frikë për ndonjë atentat. Në fakt kohët e fundit, kreu i ekzekutivit Edi Rama, po vesh antiplumbin që dikur ironizonte Berishën. Mesa duket ngjarjet e kohëve fundit që kanë lidhje me shpërthimet e shpeshta në vend apo alarmet për eksploziv, duket se kanë ndikuar në rritjen e masave të sigurisë ndaj kryeministrit Rama. Po me shtimin e masave të sigurisë, duket se ka lidhje edhe pamja e kryeministrit Rama ditën e djeshme gjatë vizitës në Gjirokastër. Xhupi blu i rri cuditshëm Edi Ramës. Forma e fryrë që ai ka marrë në trupin e kryeministrit të bën të mendosh se poshtë xhupit, Edi Rama ka veshur një jelek antiplumb. Dyshimet shtohen po të kemi parasysh pamjen e tij pak orë më herët, të njëjtën ditë në Durrës, ku inaguroi Muzeun Arkeologjik. Ai kishte veshur një xhup që e mbante zbërthyër ku poshtë i dukej këmisha. Por, për vizitën në Gjirokastër, Edi Rama ndërroi veshjen dhe u shfaq në qytetin pranë Lazaratit, me një tjetër xhup, të mbyllur e të fryrë.
als_Latn